Η διαμονή ήταν άψογη και ξεπέρασε κάθε προσδοκία που είχαμε από τις φωτογραφίες. Είναι μια από τις καλύτερες επιλογές. Η επικοινωνία και η συνεννόηση με τους οικοδεσπότες ήταν άμεση, χρήσιμη και πολύ βοηθητική. Η τοποθεσία είναι καταπληκτική καθώς απέχει μόλις 5 λεπτά με τα πόδια από τον Κεντρικό Σταθμό του Μιλάνου, γεγονός που μας επέτρεψε να είμαστε ευέλικτοι στην ώρα άφιξης και αποχώρησης καθώς η πτήση μας έφτασε αργά το βράδυ και η πτήση επιστροφής ήταν πολύ νωρίς το πρωί. Το check in χωρίς την παρουσία οικοδεσπότη ήταν πολύ κατατοπιστικό και εύκολο από την πρώτη στιγμή και δεν αντιμετωπίσαμε κανένα πρόβλημα. Ασφαλής γειτονιά και πολυκατοικία, ο χώρος είναι πολύ όμορφος, άνετος (τουλάχιστον για δύο ζευγάρια), καθαρός και τακτοποιημένος και πλήρως εξοπλισμένος. Η θέρμανση λειτουργούσε άψογα καθώς οι μέρες ήταν πολύ κρύες και βροχερές. Το προτείνω ανεπιφύλακτα και χωρίς δεύτερη σκέψη. Ελπίζουμε να επιστρέψουμε σύντομα!